b'\n_START_ARTICLE_\nHotel Lev\n_START_SECTION_\nZgodovina\n_START_PARAGRAPH_\nHotel je bil odprt leta 1964 na mestu biv\xc5\xa1e gostilne Pri levu, po kateri je hotel tudi prevzel ime._NEWLINE_Med letoma 1995 in 1999 je hotel do\xc5\xbeivel celovito prenovo in s tem tudi uvrstitev v najvi\xc5\xa1jo hotelsko kategorijo (pet zvezdic). _NEWLINE_27. oktobra je bil hotel odprt pod imenom Hotel Lev Inter.Continental Ljubljana; ob otvoritvi je to bil prvi mednarodni petzvezdni hotel v Sloveniji. Leta 2000 so pri hotelu zgradili prizidek, v katerem se nahaja konferen\xc4\x8dni center (najve\xc4\x8dji hotelski konferen\xc4\x8dni center v Ljubljani ob otvoritvi) in hkrati tudi prenovili plesno dvorano. Od leta 1999 do 2002 je bil hotel del mednarodne hotelske verige IHC._NEWLINE_Med znanimi gosti hotela so: Agatha Christie, Orson Welles, Kirk Douglas, Louis Armstrong, astronavtska ekipa odprave Apollo 5, Janet Jackson, Bob Dylan, Deep Purple, Sting, Natalia Oreiro, Claudia Schiffer, Luciano Pavarotti, Ivo Pogorelich, Albano, Josipa Lisac, Mi\xc5\xa1o Kova\xc4\x8d, Eros Ramazzoti, Alanis Morisette, Bolshoj teater, Dunajski simfoni\xc4\x8dni orkester, Washingtonski simfoni\xc4\x8dni orkester, stalni gost pa je bil tudi Josip Broz Tito s svojo soprogo.\n_START_SECTION_\nPonudba\n_START_PARAGRAPH_\nHotel ima 5 konferen\xc4\x8dnih dvoran in kongresni center. Ima restavracijo za do 100 oseb in Aperitiv Bar. _NEWLINE_Poleg tega se v sklopu hotela nahajajo tudi: poslovni center, fitnes, lepotilni salon, pralnica in Casino Lev._NEWLINE_Hotel ima brez\xc5\xbei\xc4\x8dno internetno povezavo NEOWLAN.'